

**"Қазақстан Республикасы Қаржы министрлігінің кейбір мәселелері туралы" Қазақстан Республикасы Үкіметінің 2008 жылғы 24 сәуірдегі № 387 қаулысына өзгерістер енгізу туралы**

Қазақстан Республикасы Үкіметінің 2013 жылғы 22 қазандағы № 1133 қаулысы

      Қазақстан Республикасының Үкіметі **ҚАУЛЫ ЕТЕДІ**:

      1. «Қазақстан Республикасы Қаржы министрлiгiнiң кейбiр мәселелерi туралы» Қазақстан Республикасы Үкiметiнiң 2008 жылғы 24 сәуiрдегi № 387 қаулысына (Қазақстан Республикасының ПҮАЖ-ы, 2008 ж., № 22, 205-құжат) мынадай өзгерістер енгiзiлсiн:

      көрсетiлген қаулымен бекiтiлген Қазақстан Республикасы Қаржы министрлiгi туралы ережеде:

      16-тармақта:

      орталық аппараттың функцияларында:

      5) тармақша алынып тасталсын;

      ведомстволардың функцияларында:

      108) тармақша мынадай редакцияда жазылсын:

      «108) объектілерді концессияға беру, бюджеттік кредиттер ұсыну, концессиялық жобаларды, мемлекеттік кепілдіктер мен мемлекет кепілгерліктерін, мемлекеттің байланысты гранттары мен активтерін қоса қаржыландыру шарттары мен рәсімдерінің сақталуын бақылауды жүзеге асыру, сондай-ақ оларды пайдаланудың Қазақстан Республикасы заңнамасына сәйкестігін бақылау;»;

      164), 165) тармақшалар мынадай редакцияда жазылсын:

      «164) өз құзыреті шегінде республикалық меншікке жататын концессия объектілері бойынша концессия шарттарының мониторингін жүзеге асыру және мониторинг нәтижелерін мемлекеттік жоспарлау жөніндегі уәкілетті органға жіберу;

      165) концессия шарттарының негізінде құрылған объектілерді республикалық меншікке қабылдау;»;

      2. Осы қаулы қол қойылған күнінен бастап қолданысқа енгізіледі.

*Қазақстан Республикасының*

*Премьер-Министрі                                     С. Ахметов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК